<classify> Mchezo huo wa kwanza wa nusu fainali ulipigwa katika uwanja wa Sheikh Amri Abeid ulishuhudiwa na mashabiki mbalimbali kutoka maeneo tofauti ya mkoa wa Arusha na Manyara.Mabao ya Nyanza yaliwekwa nyavuni na mchezaji Ringo Vicent aliyefunga mabao matatu huku Michael Chined akiifungia mawili.Mchezo mwingine wa nusu fainali ulimalizika kwa timu ya Songambele kuiondoa Mererani kwa mikwaju ya penalti 4-2 baada ya dakika 90 kumalizika zikiwa zimetoshana nguvu ya kufungana mabao 2-2.Kwa matokeo hayo, timu ya Nyanza itachuana na Songambele katika mchezo wa fainali wa kusaka bingwa wa mkoa Manyara utakaopigwa leo mjini hapa.Mdhamini wa timu ya Nyanza, Elias Maduhu aliipongeza timu yake kwa juhudi ilizozifanya licha ya ligi kuwa na ushindani na kama timu wanaimani watachukua ubingwa.Kocha mkuu wa timu hiyo, Gorge James alisema timu yake imefika hatua ya fainali kutokana na ushirikiano mkubwa ulipo kwa wachezaji na viongozi kwa kila mmoja kutambua wajibu wake.Michezo ya nusu fainali na fainali ya ligi ya mkoa Manyara ilihamishiwa katika uwanja wa Sheikh Amri Abeid jijini hapa baada ya kuwepo kwa hali ya uvunjifu wa amani katika uwanja wa Mererani uliopo Simanjiro mkoani Mnyara.Katibu wa kamati ya mashindano ya ligi hiyo Nuru Mkireri alisema: Tulipata barua kutoka jeshi la Polisi ambayo ilituarifu tusitishe ligi kutokana na baadhi ya mashabiki wa timu shiriki kutishia uvunjifu wa amani wakati wa michezo hivyo kama kamati tulikutana na uongozi wa chama cha soka pamoja na klabu na kupendekeza ligi ikamaliziwe Arusha, alisema Mkireri.  <topic>: MICHEZO 